A határozati javaslat elfogadásához

egyszerű többség szükséges, 

az előterjesztés nyilvános ülésen tárgyalható!
174. számú előterjesztés

Bátaszék Város Önkormányzata Képviselő-testületének 2026. szeptember 28-án, 

16 órakor megtartandó rendkívüli ülésére

alpolgármester tiszteletdíjának megállapítása
	Előterjesztő: Dr. Béres Judit polgármester
Készítette: dr. Mihó Beatrix aljegyző
Törvényességi ellenőrzést végezte: Kondriczné dr. Varga Erzsébet jegyző
Tárgyalja:  ----------------



Tisztelt Képviselő-testület!

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 43.§ (3) bekezdése szerint: „A képviselő-testület az alakuló vagy az azt követő ülésen e törvény szabályai szerint megalkotja vagy felülvizsgálja szervezeti és működési szabályzatáról szóló rendeletét, a polgármester előterjesztése alapján megválasztja a bizottság vagy bizottságok tagjait, az alpolgármestert, alpolgármestereket, dönt illetményükről, tiszteletdíjukról.”
A képviselő-testület és szervei szervezeti és működési szabályzatáról szóló 12/2024. (X. 11) önkormányzati rendelet (a továbbiakban: SZMSZ) 40. § (1) bekezdése szerint: „A képviselő- testület két fő, társadalmi megbízatású alpolgármestert választ, akiknek tiszteletdíjára vonatkozóan a polgármester tesz javaslatot.”
Az Mötv. 80. § (2) bekezdése szerint: „A társadalmi megbízatású alpolgármester tiszteletdíját a képviselő-testület állapítja meg úgy, hogy az nem haladhatja meg a társadalmi megbízatású polgármester tiszteletdíja 90%-át. A társadalmi megbízatású alpolgármester a tiszteletdíja egészéről vagy meghatározott részéről a képviselő-testülethez intézett írásbeli nyilatkozatával lemondhat.”
Az Mötv. 71. § (5) bekezdése alapján a társadalmi megbízatású polgármester havonta a polgármester illetménye 50%-ával megegyező mértékű tiszteletdíjra jogosult, a Mötv. 71. § (4) bekezdése e.) pontja szerint a polgármester illetménye az 5001–10 000 fő közötti lakosságszámú település esetében a nemzetgazdasági átlagkereset két és félszerese.
Mötv. „ (4a) A főpolgármester, a megyei jogú város polgármestere, a fővárosi kerületi önkormányzat polgármestere, a vármegyei önkormányzat közgyűlésének elnöke, a polgármester (e bekezdés alkalmazásában a továbbiakban együtt: polgármester) illetményének számításánál a 2024. évnek a január első napjától december utolsó napjáig tartó időszakára vonatkozó, a legalább 5 főt foglalkoztató vállalkozásoknál, a költségvetési intézményeknél és a foglalkoztatás szempontjából jelentős nonprofit szervezeteknél teljes munkaidőben alkalmazásban állók bruttó átlagkeresetére vonatkozóan a nemzetgazdasági átlagkeresetet kell alapul venni.”
Kttv. „131. § (1) Az illetményt száz forintra kerekítve kell megállapítani, mely szabályozást a főállású polgármester illetményének megállapításánál is alkalmazni kell. „

A KSH által közzétett adatok (Hivatalos Értesítő 2025. évi 11. szám) alapján a 2024. január–december időszakban a teljes munkaidőben alkalmazásban állók bruttó átlagkeresete a legalább 5 főt foglalkoztató vállalkozásoknál, a költségvetési intézményeknél és a foglalkoztatás szempontjából jelentős nonprofit szervezeteknél 667.365 forint volt.

2024. január- december közötti nemzetgazdasági átlagkereset: 667.365,- Ft

5001–10 000 fő közötti lakosságszámú település főállású polgármesterének illetménye: 667.365 * 2,5 = 1.668.412,- Ft

Társadalmi megbízatású polgármester: 1.668.412 / 2 = 834.206,- Ft

Társadalmi megbízatású alpolgármester: 834.206 * 0,9 = 750.785, kerekítve 750.800,- Ft.
Fentiekre tekintettel a társadalmi megbízatású alpolgármester tiszteletdíjának alsó határát a törvény nem szabályozza, felső határát 750.800,- Ft összegben maximalizálja:

A jelenlegi ciklus kezdetekor az alpolgármesterek tiszteletdíja bruttó 160.000 Ft-ban, míg költségtérítése 24.000 Ft-ban volt megállapítva.

2026. június 30. napján kihirdetésre került a Magyarország helyi önkormányzatairól szóló 2011. évi CLXXXXIX. törvénynek a polgármesteri és vármegyei közgyűlési elnöki javadalmazás korlátozásával összefüggő módosításáról szóló 2026. évi XXV. törvény, amely 2026. július 1-jén lépett hatályba.

A módosító törvény 2026. július 1-jei hatállyal hatályon kívül helyezi a Magyarország helyi önkormányzatairól szóló 2011. évi CLXXXXIX. törvény (a továbbiakban: Mötv.) 71. § (6) és a 80. § (3) bekezdését. Ennek értelmében a polgármestert és az alpolgármestert 2026. július 1-jétől a korábbi szabályozás szerinti havi átalány-költségtérítés nem illeti meg.

A képviselő-testület 2026. július 9-i ülésén 188/2026. (VII.9.) határozatával az alpolgármesterek költségtérítéséről szóló határozatait hatályon kívül helyezte, és 189/2026. (VII.9.) és 190/2026. (VII.9.) határozatával döntött Dr. Somosi Szabolcs és Kemény Lajos alpolgármester úr tiszteletdíjáról 2026. július 1. napjától.

Tekintettel arra, hogy a Dr. Bozsolik Róbert polgármesteri tisztségéről 2026. június 28-án lemondott, az új polgármester megválasztásáig a polgármesteri feladatokat Dr. Somosi Szabolcs alpolgármester úr látta el. Az ő tiszteletdíját a képviselő-testület 2026. július 1. napjától 2026. szeptember 30. napjáig bruttó 750.800 Ft-ban, Kemény Lajos alpolgármester úr tiszteletdíját pedig bruttó 200.000 Ft-ban állapított meg. 

Dr. Somosi Szabolcs alpolgármester úr tiszteletdíja 2026. október 1. napjától visszaáll a képviselő-testület korábbi döntése alapján (221/2024. X.11. önk. hat.) a bruttó 160.000 Ft/hó összegre. 

Erre tekintettel jelen előterjesztésben arra teszünk javaslatot, hogy Kemény Lajos alpolgármester úr tiszteletdíja is bruttó 160.000 Ft/hó összegben kerüljön meghatározásra 2026. október 1. napjától. 
Kérjük a Tisztelt Képviselő-testületet a napirend megtárgyalására és az alábbi határozati javaslat elfogadására.
H a t á r o z a t i   j a v a s l a t:

Kemény Lajos alpolgármester tiszteletdíjának megállapítására
Bátaszék Város Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. törvény 80. § (2) bekezdése alapján, figyelemmel a törvény 71. § (2), (4) és (5) bekezdésében foglaltakra, Kemény Lajos alpolgármester úr tiszteletdíját 2026. október 1. napjától
bruttó 160.000,- Ft/hó

összegben állapítja meg.

A képviselő-testület felkéri a közös önkormányzati hivatal jegyzőjét a szükséges iratok elkészítésére.

A képviselő-testület egyúttal a 190/2026. (VII.9.) önkormányzati határozatát hatályon kívül helyezi.

Határidő: azonnal

Felelős:   Kondriczné dr. Varga Erzsébet jegyző

Határozatról értesül:  Kemény Lajos alpolgármester

                                   Bátaszéki KÖH Pénzügyi Iroda



            Bátaszéki KÖH Hatósági Iroda

